b"\n_START_ARTICLE_\nOrlando City Soccer Club\n_START_SECTION_\nHist\xc3\xb2ria\n_START_PARAGRAPH_\nA l'octubre de 2010, Phil Rawlins i el grup d'inversors propietaris de l'Orlando City Soccer Club (llavors part de l'USL, tercer nivell del futbol estatunidenc) van anunciar plans per unir-se a la Major League Soccer en els seg\xc3\xbcents tres a cinc anys. El 28 de febrer de 2011 el club es va reunir amb el comissionat de l'MLS, Don Garber, per parlar sobre el projecte d'expansi\xc3\xb3 i novament es va parlar del mateix tema, per\xc3\xb2 aquesta vegada, anunciant oficialment la nova franqu\xc3\xadcia al novembre d'aquest any. Funcionaris del club es van tornar a reunir amb el Comissionat Don Garber el 10 de novembre de 2011 per discutir m\xc3\xa9s a fons la possibilitat d'unir-se a l'MLS com el 20\xc3\xa8 club -atorgat finalment al New York City Football Club- el 2013._NEWLINE_El 19 de novembre de 2013, va ser anunciat oficialment com la franqu\xc3\xadcia n\xc3\xbamero 21 de l'MLS, pels propietaris Flavio Augusto da Silva i Phil Rawlins. El primer fitxatge important va ser el salvadorenc Darwin Cer\xc3\xa9n i com a jugador franqu\xc3\xadcia va ser el del brasiler Kak\xc3\xa1, trasp\xc3\xa0s oficialitzat el 30 de juny de 2014._NEWLINE_El 10 de desembre de 2014, Orlando City va seleccionar deu jugadors en el draft d'expansi\xc3\xb3, destacant-se Donovan Ricketts, Tony Cascio i Jalil Anibaba."